Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 429

1. Irányítja és végzi a csecsemő- és kisgyermek szükségleteit figyelembe vevő gondozási és nevelési tevékenységet A bölcsődei szakgondozó legyen képes: — felelősséget vállalni a gyermekek fejlődéséért, testi, lelki épségéért a gondozó-nevelőmunka, a szolgáltatások szakmai színvonaláért, — segítséget nyújtani gondozási-nevelési kérdésekben, tanácsot adni gondozótársainak és a szülőknek, — figyelemmel kísérni az egészséges csecsemő és kisgyermek testi fejlődésének menetét és az azt befolyásoló tényezőket, — felismerni a gyermekek egyéni szükségleteit, és azokat figyelembe véve gondozni és nevelni a rábízott csecsemőket és kisgyermekeket, — alkalmazni a csecsemő és kisgyermek táplálásának alapelveit, korszerű követelményeit, minőségi, mennyiségi és etetéstechnikai vonatkozásban, — felismerni a táplálási problémákat és kiválasztani a helyes megoldási módokat, — alkalmazni a gyermekek pszichés fejlődéséről szerzett újabb ismereteit, — kiszámítani a fejlődési mutatókat, és a tapasztalatokat a gyakorlatban felhasználni, — a nevelési, gondozási tapasztalatait elemezni, értékelni, az összefüggéseket feltárni, és a munkaszervezés, a gondozás minőségének javítása érdekében felhasználni, — alkalmazni a kisgyermek személyiségfejlődését elősegítő különböző eszközöket (játék, mese, ének-zene stb.), — felderíteni az átlagostól eltérő fejlődésütemű, illetve a viselkedésű gyermek problémáinak okait és elősegíteni a problémák megoldását, — észlelni a leggyakoribb mozgásszervi vagy értelmi, érzékszervi fogyatékosságok alapvető típusait és megfelelő gondozási feltételeket biztosítani a fogyatékos kisgyermek számára, — elfogadni és elfogadtatni a másságot, a fogyatékosságot, — elősegíteni a fogyatékos kisgyermek optimális fejlődését, — felismerni a gyermekek érzelmi állapotát, kifejezni együttérzését és támogatni őket, — elősegíteni a gyermeki én-tudat kibontakozását, az önállósági törekvések megvalósulását, — elősegíteni a gyermeki beszéd fejlődését, mint a környezettel való kapcsolat fontos feltételét, — biztosítani a csecsemő és kisgyermek manipuláció-, játék- és mozgásfejlődésének feltételeit, — tudatosítani a felnőttek szerepét a gyerekek mozgás-, játék- és értelmi fejlődésében, — észlelni a kognitív fejlődés főbb mozzanatait, a kisgyermek gondolkodásának nyelvi fejlődésének sajátosságait, — átlátni a csecsemő és a kisgyermek szociális érzelmi fejlődésének főbb mozzanatait, megfigyelni a felnőttekkel való együttműködését, az önállóságának fejlődését, — figyelemmel kísérni és segíteni a társkapcsolatok fejlődését az együttléttől az együttműködésig, — elősegíteni a helyes viselkedési szabályok megtanulását, interiorizálását, — felismerni a viselkedési zavarokat, segítséget adni megszüntetésükhöz.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes